Koördinate 26°08′09″N 80°08′31″W﻿ / ﻿26°08′09″N 80°08′31″W﻿ / ﻿26.13583; -80.14194
Gestig op 27 Maart 1911
- Totaal 99,9 vk km
Hoogte bo seevlak 2,75 m
- Totaal (2012) 170 747
- Bevolkingsdigtheid 1 838,3/vk km
- Metropolitaanse gebied 5 762 717
Burgemeester Jack Seiler
Amptelike Webwerf fortlauderdale.gov
Fort Lauderdale /ˌfɔərt ˈlɔːdərdeɪl/ is 'n stad in Florida in die Verenigde State van Amerika. Die stad lê 37 km (23 myl) noord van Miami aan die kus van die Atlantiese Oseaan. In 2010 het dit 'n bevolking van 165 521 inwoners gehad. Dit is die setel van die 'Broward County' en die hoofstad van die Suid-Florida Metropolitaanse Gebied, wat volgens die 2010-senseus 5 564 635 inwoners het.
Fort Lauderdale is 'n gesogte toeristebestemming. In 2006 het die stad 10.35 miljoen besoekers gelok. Dit word soms die "Venesië van Florida" genoem, vanweë die stad se uitgebreide en ingewikkelde waterkanale. Volgens die statistieke van 2006 het die plek 42 000 seilbote en 100 marinas en skeepswerwe. Dit het spierwit stande met verskeie restaurante, kroeë en nagklubs.
Fort Lauderdale is vernoem na 'n reeks forte wat die Verenigde State gedurende die Florida-oorlog (van 1835 tot 1842) gebou het. Hierdie forte is na majoor William Lauderdale vernoem, die bevelvoerder van die afdeling wat die eerste fort gebou het. Die stad het eers 50 jaar later, na die einde van die konflik begin ontwikkel. Daar was drie forte met die naam "Fort Lauderdale"; die eerste by die vurk van die New River, die tweede by Tarpon Bend langs die New River tussen Colee Hammock en Rio Vista, en die derde naby die Bahia Mar Marina.
Die Suid-Afrikaanse polisieoffisier en 'n bankrower, André Stander is op 13 Februarie 1984 in Fort Lauderdale doodgeskiet.
Winaray: Fort Lauderdale, Florida